Derechu

El Derechu ye l'orde normativu ya institucional de la conducta humano en sociedá inspiráu en postulaos de xusticia, basáu nes rellaciones sociales esistentes que determinen el so conteníu y calter. Notres pallabres, ye'l conxuntu de normes que regulen la convivencia social y permiten resolver los confliutos interpersonales.

L'anterior definición define'l drechu positivu o efeutivu, pero nun desplica'l so fundamentu; ye por eso que xuristes, filósofos y teóricos del drechu lleven propuestes estremaes definiciones alternatives, ensin qu'haya consensu hasta la data. L'estudiu del conceutu de Drechu realízalu una de les sos rames, ye la Filosofía del drechu.

Dende'l puntu de vista oxetivu, dizse del conxuntu de lleis, reglamentos y otres resoluciones, de clater permanente ya obligatoriu, feches pol Estáu pa a conservación del orden social.

 Orixe 
Ye de ñatura controversa, sobro'l tema los autores orientáronse a varies postures, ente les de mayor aceutación acostumen a ser les que vienen darréu:

 El Drechu ñaz como una rellación de fuercia ente persones desiguales, seya material o psíquicamente.
 El Drechu ñaz como reparación a una ofensa física o moral qu'una persona infrinxe a otra.
 El Drechu ñaz pa regular la indeterminación debida pol incumplimientu d'una pallabra dada. En xeneral pa regular los ñegocios xurídicos ente les persones.
 El drechu ñaz de la ñecesidá de regular les rellaciones que xurden ente los estremaos suxetos de drechu. A midía que les rellaciones interpersonales tórnense más complexes, el drechu va faciéndose más ñecesariu.

 Fontes 
Son l'"alma" del Drechu, son fundamentos ya idees qu'aiden al Drechu a realizar el so fin.

El Drechu Occidental (Nel Sistema Romanu Xermánicu o Sistema de Drechu continental) tiende a entender como fontes les que vienen darréu:
 La Constitución
 La Llei
 La Xurisprudencia
 La Costume
 Los Entamos xenerales del drechu
 La Doctrina.

Amás, nel marcu del Drechu internacional, l'Estatutu de la Corte Internacional de Xusticia, enumbera como fontes:
 Los trataos
 La costume internacional
 Los Entamos xenerales del drechu
 Les opiniones de la doctrina

 Conteníu 
Tradicionalmente, el Drechu dixebróse nes categoríes de Drechu público y de Drechu priváu. Poro, esta división foi ampliamente criticada y na actualidá nun tien tanta fuercia, ente l'apaición de parceles del Ordenamientu xurídicu nes que les estremaúres ente lo público y lo privao nun son tan evidentes. Ún de los esponentes d'esta situación ye'l Drechu llaboral, no qu'a rellación privao ente trabayaor y emplegador alcuéntrase fuertemente intevenida por una normativa xurídica pública.

Les estremaes rames xurídiques son les que vienen darréu:

 Drechu alministrativu
 Drechu urbanísticu
 Drechu ambiental
 Drechu civil
 Drechu de les persones
 Drechu de les coses
 Drechu de obligaciones
 Drechu de socesiones
 Drechu nobiliariu
 Propiedá inteleutual
 Drechu de familia
 Drechu económicu
 Drechu informáticu
 Drechu internacional
 Drechu internacional priváu
 Drechu internacional públicu
 Drechu fiscal
 Drechu llaboral
 Drechu sindical
 Drechu de la seguridá social
 Drechu mercantil
 Drechu penal
 Drechu políticu
 Drechu constitucional
 Ciencia política
 Drechu procesal
 Drechu procesal alministrativu
 Drechu procesal civil
 Drechu procesal llaboral
 Drechu procesal penal
 Filosofía del Drechu
 Teoría del Drechu
 Teoría de la xusticia
 Socioloxía del Drechu
 Historia del Drechu
 Drechu romanu
 Drechos animales

 Ver tamién 
 Xuráu
 Acusación
 Tribunal

 Referencies 

 Enllaces esternos 
 Llexislación España (en castellán) .

*